方仔8期冇馬贏 今次等布文氹番佢?
2024年04月01日 19:21
東網電視
更多新聞短片
方嘉柏成個月冇馬贏。
布文剛周日手執多匹實力馬但未能勝出,不過到今次泥地夜賽,此子又有多匹實力坐騎叫胡,其中與方嘉柏於第2場五班賽合作的「日日獎」,用王牌出擊要重視。
查布文近5次策騎柏廐王牌馬共取1冠3季,搏殺夠準,「日日獎」本身戰力不差,季初曾在四班泥地1200米兩度上名,近兩仗跑五班谷草拚敗,今次重返泥地1200米又有變數。其實「日日獎」對上配布文跑泥地同程負133磅追入殿軍,今回重配布文只負129磅,出王牌擺明計好數郁手。